recursal/SuperWikiNEXT-32B huggingface dataset:
David Teniers the Younger: মহিলা তীর্থযাত্রী 
**তীর্থযাত্রা** নৈতিক অথবা আধ্যাত্মিক তাৎপর্য অনুসন্ধানের যাত্রা। সাধারণত, এটি মঠ বা ব্যক্তির আস্থা এবং ধর্মবিশ্বাসের গুরুত্বের স্থানের জন্য যাত্রা, যদিও কখনও কখনও এটি কারো ব্যক্তিগত বিশ্বাসের মধ্যে রূপক যাত্রা হতে পারে। অনেক ধর্ম কোন বিশেষ জায়গাগুলিতে আধ্যাত্মিক গুরুত্ব সংযুক্ত করে: প্রতিষ্ঠাতা বা সন্তের জন্ম বা মৃত্যুর স্থান, বা তাদের "অন্তরাত্মার আহবান" বা আধ্যাত্মিক জাগরণের স্থান বা পরমাত্মার সাথে তাদের সংযোগ (চাক্ষুষ বা মৌখিক) স্থান যেখানে অলৌকিকতা সঞ্চালিত বা সাক্ষী, বা যেখানে একজন দেবতা বাস করেন বা "উপস্থিতি ছিল", বা বিশেষ আধ্যাত্মিক ক্ষমতা দেখা যায় এরকম যে কোন স্থান । এই ধরনের স্থানগুলিতে কোন মঠ অথবা মন্দির স্মারক আকারে রাখা যেতে পারে যা ভক্তদের নিজেদের আধ্যাত্মিক উপকারের জন্য দর্শনে উত্সাহিত করা হয়ঃ আরোগ্য লাভ বা প্রশ্নের উত্তর দেওয়া বা অন্য কোন আধ্যাত্মিক উপকার লাভ করা। এমন ব্যক্তি যিনি এরকম একটি যাত্রা করেন তাকে তীর্থযাত্রী বলা হয়। একজন সাধারণ মানুষের অভিজ্ঞতা হিসাবে, তীর্থযাত্রা ওয়ালেস ক্লিফট এবং জিন ডালবি ক্লিফটের দ্বারা একটি জুঞ্জিয়ান আর্কটাইপ হিসেবে প্রস্তাব করা হয়েছে।

পবিত্র ভূমি ইব্রাহিমীয় ধর্মের ইহুদীধর্ম, খ্রিষ্টধর্ম এবং ইসলাম ধর্মের তীর্থযারার জন্য একটি কেন্দ্রবিন্দু হিসাবে কাজ করে । ২০১১ সালে স্টকহোম ইউনিভার্সিটির গবেষণার মতে, এই তীর্থযাত্রীরা তাদের বিশ্বাসের প্রাকৃত প্রকাশ দেখার ও স্পর্শ পাবার জন্য পবিত্র ভূমি পরিদর্শন করে এবং সমষ্টিগত উদ্দীপনার সঙ্গে পবিত্র অনুষঙ্গে তাদের বিশ্বাসকে নিশ্চিত করতে এবং পবিত্র ভূখণ্ডের সঙ্গে ব্যক্তিগতভাবে সংযোগ স্থাপন করতে।

আরও দেখুন
---------

* বৈশ্বিক ধর্মগুলির প্রতিষ্ঠাতাগণের কবর স্থান
* এইচসিপিটি - তীর্থযাত্রা ট্রাস্ট
* আত্ম আবিষ্কারের যাত্রা
* Junrei
* তীর্থযাত্রীদের তালিকা
* উল্লেখযোগ্য ধর্মীয় স্থলগুলির তালিকা
* আশ্রম
* ক্ষমা (অনুষ্ঠান)
* Romeria
* পবিত্র ভ্রমণ
* বিশ্ব যুব দিবস

তথ্যসূত্র
---------

1. ↑  Cleft, Jean Darby; Cleft, Wallace (১৯৯৬)। *The Archetype of Pilgrimage: Outer Action With Inner Meaning*। The Paulist Press। আইএসবিএন 0-8091-3599-X।
2. ↑  Metti, Michael Sebastian (২০১১-০৬-০১)। "Jerusalem – the most powerful brand in history" (পিডিএফ)। *Stockholm University School of Business*। সংগ্রহের তারিখ ১ জুলাই ২০১১। [*স্থায়ীভাবে অকার্যকর সংযোগ*]
**ওস্তাদ মীর কাশেম খান** (১ জুলাই ১৯২৮ - ১৯৮৪) ছিলেন একজন বাঙালি সেতারবাদক, সুরকার এবং সঙ্গীত পরিচালক। তিনি ঢাকার সাংস্কৃতিক প্রতিষ্ঠান জাগো আর্ট সেন্টারের সঙ্গীত প্রশিক্ষক ছিলেন। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে।

প্রারম্ভিক জীবন
---------------

মীর কাশেম ১৯২৮ সালের ১ জুলাই তৎকালীন ব্রিটিশ ভারতের বেঙ্গল প্রেসিডেন্সির (বর্তমান (বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা নায়েব আলী খাঁ ছিলেন একজন সঙ্গীতজ্ঞ। শৈশব থেকেই পারিবারিক সঙ্গীতধারার প্রতি তার অনুরাগ ছিল। সাত বছর বয়সে কাশেম তার পিতার কাছে কণ্ঠসঙ্গীত ও তালযন্ত্রে তালিম নেন এবং পরে সেতারের তালিম নেওয়া শুরু করেন। পিতার কাছে দীর্ঘদিন সঙ্গীতের তালিম নেওয়ার পর তিনি মাইহারে চাচা ওস্তাদ আলাউদ্দিন খাঁর কাছে চার বছর সঙ্গীতের তালিম নেন।

কর্মজীবন
--------

আলাউদ্দিন খাঁর নিকট সঙ্গীতশিক্ষা শেষ করে তিনি কিছুদিন কলকাতার এক ব্যালে সঙ্গীতদলে কর্মরত ছিলেন। ১৯৪৬ থেকে ১৯৪৯ সাল পর্যন্ত তিনি দেশের বিভিন্ন সঙ্গীত জলসায় ও সম্মেলনে সেতার বাজিয়ে প্রশংসা অর্জন করেন। ১৯৪৯ সালে কাশেম নিজস্ব শিল্পী হিসেবে ঢাকা বেতার কেন্দ্রে যোগ দেন। ১৯৫৬ সালে প্রখ্যাত নৃত্যশিল্পী বুলবুল চৌধুরীর নৃত্যদলের সদস্য হিসেবে তিনি সুইজারল্যান্ড, বেলজিয়াম, ইরাক, ইতালি, পশ্চিম জার্মানি, ফ্রান্স, যুক্তরাজ্য ও মিশর সফরে যান। তিনি ১৯৬৭ সালে চীন, ১৯৬৮ সালে ইরান ও আফগানিস্তান, ১৯৭২ সালে ভারত, ১৯৭৭ সালে যুক্তরাজ্য, নরওয়ে, সুইডেন ও ডেনমার্ক এবং ১৯৭৮ সালে হংকং ও থাইল্যান্ড সফর করেন এবং সেতার বাজিয়ে খ্যাতি অর্জন করেন।

সেতারবাদনের পাশাপাশি মীর কাশেম সঙ্গীতে সুরারোপ এবং সঙ্গীত পরিচালনা করেন। তিনি ১৯৪৯ সালে সেপ্টেম্বর মাসে ঢাকার বর্তমান সোহরাওয়ার্দী উদ্যানে পূর্ববাংলার প্রথম নৃত্যনাট্য মঞ্চস্থ হয়। *ইন্দ্রের সভা* নামক সেই নৃত্যনাট্যের সঙ্গীত পরিচালনা করেন মীর কাশেম। এছাড়া তিনি *সামান্য ক্ষতি*, *আনারকলি*, *বিচার*, *কাঞ্চনমালা* নৃত্যনাট্যে সঙ্গীত পরিচালনা করেন। তার সুরারোপিত অনেক গান বেতার ও টেলিভিশনে প্রচারিত হয়েছে।

সম্মাননা
--------

* ১৯৭৬ - শ্রেষ্ঠ সেতারশিল্পীর জন্য জাতীয় টেলিভিশন পুরস্কার
* ১৯৭৮ - বাংলাদেশ শিল্পকলা একাডেমি থেকে স্বর্ণপদক
* ১৯৮৪ - সঙ্গীতে অবদানের জন্য একুশে পদক

তথ্যসূত্র
---------

1. 1 2 3  খান, মোবারক হোসেন। "খান, ওস্তাদ মীর কাশেম"। *বাংলাপিডিয়া*। সংগ্রহের তারিখ ১০ আগস্ট ২০১৭।
2. ↑  "বাংলাদেশে রবীন্দ্র নৃত্যনাট্য মঞ্চায়ন"। *দৈনিক জনকণ্ঠ*। ৩১ জুলাই ২০১৫। সংগ্রহের তারিখ ১০ আগস্ট ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------

* বাংলাপিডিয়ায় খান, ওস্তাদ মীর কাশেম

| * দে
* স
একুশে পদক বিজয়ী ১৯৮৪ |
| --- |
| ভাষা ও সাহিত্য | 
* রশীদ করীম
* হাসান হাফিজুর রহমান
* সৈয়দ ওয়ালীউল্লাহ
* সৈয়দ শামসুল হক

 |  |
| শিক্ষা | 
* আনিসুজ্জামান
* হাবিবুর রহমান

 |
| শিল্পকলা | 
* কাইয়ুম চৌধুরী (চারুকলা)
* মীর কাশেম খান (সঙ্গীত)
* সাবিনা ইয়াসমিন (সঙ্গীত)

 |
| সাংবাদিকতা | 
* সিকান্‌দার আবু জাফর (মরণোত্তর)

 |
| 
একুশে পদক বিজয়ী
১৯৭৯
১৯৮০
১৯৮১
১৯৮২
১৯৮৩
**১৯৮৪** 
১৯৮৫
১৯৮৬
১৯৮৭
১৯৮৮
১৯৮৯
 |
**দৃক পিকচার লাইব্রেরি**  বাংলাদেশের একটি আলোকচিত্র প্রতিষ্ঠান। এটি ঢাকায় অবস্থিত।

ইতিহাস
------

১৯৮৯ সালে বাংলাদেশি লেখক এবং আলোকচিত্রগ্রাহক শহিদুল আলম এবং লেখিকা ও নৃতত্ত্ববিদ রাহনুমা আহমেদ *দৃক পিকচার লাইব্রেরি* গড়ে তোলেন। প্রতিষ্ঠানটির লক্ষ্য ছিল সংখ্যাগরিষ্ঠ এই বিশ্বে স্থানীয় আলোকচিত্রীগ্রাহীদের জন্য একটি প্ল্যাটফর্ম তৈরি করা। *দৃক* শব্দটি সংস্কৃত শব্দ যার অর্থ দৃষ্টি। দৃক ওয়েব বিকাশ, ভিডিও নির্মাণ, মুদ্রণ উৎপাদন এবং প্রদর্শনীসহ মিডিয়া সেবা প্রদান করে।

১৯৯৮ সালে দক্ষিণ এশিয়ার আলোকচিত্রগ্রাহীদের জন্য "পাঠশালা" নামে একটি প্রতিষ্ঠান তৈরি করা হয় এবং "ছবি মেলা" নামে আলোকচিত্রগ্রাহীদের জন্য একটি মেলার আয়োজন করা হয় যা দক্ষিণ এশিয়াতে এই ধরনের প্রথম মেলা। দৃক বাংলাদেশে একটি মানবাধিকার নেটওয়ার্ক *বাংলারাইটস* এবং স্বাধীন সংবাদ সংস্থা *দৃকনিউজ* স্থাপন করে। দৃকনিউজ একটি স্বাধীন সংবাদ সংস্থা যা ব্যাপকভাবে নাগরিক সাংবাদিকদের ব্যবহার করে। বৈশ্বিক দক্ষিণ অঞ্চল থেকে আগত আলোকচিত্রগ্রাহকদের কাজ প্রচার এবং ন্যায্য বাণিজ্যের আলোকচিত্র প্রচারের জন্য, দৃক *মেজোরিটি ওয়ার্ল্ড* নামে একটি ছবি গ্রন্থাগার ও এজেন্সি স্থাপন করে। এটি বাংলাদেশের রাজধানী ঢাকায় অবস্থিত, কিন্তু ভারত ও যুক্তরাজ্যে এর শাখা অফিস রয়েছে।

আলোকচিত্র উৎসব আয়োজনের জন্য, দৃক ২০০৫-২০০৭ সালে প্রিন্স ক্লজ ফান্ড থেকে অনুদান পেয়েছিল।

তথ্যসূত্র
---------

1. ↑  "আলোকচিত্রী থেকে কয়েদি"। *মানবজমিন*। ১৩ ডিসেম্বর ২০১৮।
2. 1 2 3  "Network partnerships: Drik Picture Library, Dhaka, Bangladesh"। *princeclausfund.org* (ইংরেজি ভাষায়)। ৪ জুলাই ২০১০ তারিখে মূল থেকে আর্কাইভ করা।
3. ↑  Fair Trade Photography  ওয়েব্যাক মেশিনে আর্কাইভকৃত ২১ জুন ২০০৮ তারিখে
**সান্ত্বনা বরদলৈ** (ইংরেজি: Santwana Bardoloi) একজন জাতীয় পুরস্কারপ্রাপ্ত অসমীয়া চলচ্চিত্ের নির্মাতা। বৃত্তিতে তিনি একজন শিশুরোগ বিশেষজ্ঞ চিকিৎসক।

জন্ম এবং পরিবার
---------------

সান্ত্বনা বরদলৈ গুয়াহাটির উজানবাজারে বড়ো হন। তার পিতা রবীন্দ্রলাল বরুয়া একজন বিক্রী বিভাগের কর আধিকারিক ছিলেন। মায়ের নাম বীণাপাণি বরুয়া। পরিবারটির ছয়টি সন্তানের সবাই পড়া-শুনায় পারদর্শী ছিল। গান-নাচে আগ্রহী বরদলৈ সঙ্গীতের প্রাথমিক শিক্ষা নিয়েছিলেন বোন শিখা দত্তের থেকে। স্কুলের দিনে তিনি প্রত্যেক শনিবার-রবিবারে মইনা পারিজাতে অংশ নিতেন। বাড়ির সমীপের কুমার ভাস্কর নাট্য মন্দিরে নাটক উপভোগ করে শৈশবে তার নাটকের প্রতিও আগ্রহ গড়ে উঠেছিল।

কেরিয়ার
--------

সান্ত্বনা বরদলৈ গুয়াহাটির একজন জ্যেষ্ঠ শিশুরোগ বিশেষজ্ঞ। ১৯৭১ সালে তিনি চিকিৎসাবিজ্ঞানের চূড়ান্ত শিক্ষা উত্তীর্ণ হয়েছিলেন।

### বেতার শিল্পী

সংগীত-নাটকের পরিবেশেতে বড়ো হওয়া বরদলৈ বোন শিখা দত্তের সাথে আকাশবাণী গুয়াহাটি কেন্দ্রে সঙ্গীত শিল্পীর অডিশনে অংশ নিয়েছিলেন। কিন্তু তিনি নির্বাচিত হননি। মহেন্দ্র বরঠাকুর-এর পরামর্শৈ তিনি নাট শিল্পীর জন্যেও চেষ্টা করে চালে এবং সেখানে নির্বাচিত হল। এইদরে তার বেতার নাট শিল্লীরূপী কেরিয়ার আরম্ভ হল। বরদলৈ রেডিওত প্রচারিত "সুরঙ্গর শেষে", "এজাক জোনাকীর জিলমিল" ইত্যাদি কেবাখনো উল্লেখ্য নাটকত চরিত্র রূপায়ণ করেছিলেন। নীরেন বরুয়া, ধীরু ভূঞা, জীবেশ্বর চক্রবর্তী, নীলু চক্রবর্তী, মীরা দাস, মলয়া গোস্বামী ইত্যাদি প্রখ্যাত বেতার নাট শিল্পীদেরসাথে তিনি সহ-অভিনয় করেছিলেন।

### চলচ্চিত্র পরিচালনা

১৯৯৬ সালে বরদলৈ তার প্রথম চলচ্চিত্র অদাহ্য নির্মাণ করেন। চলচ্চিত্রটি মামণি রয়সম গোস্বামীর উপন্যাস "দঁতাল হাতীর উঁ খাওয়া হাওদা"র আধারে নির্মাণ করা হয়েছিল। অদাহ্য সেই বছরের অসমীয়া ভাষার শ্রেষ্ঠ চলচ্চিত্রের জাতীয় পুরস্কার লাভ করতে সক্ষম হয়েছিল। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হওয়া ছাড়া ইন্ডিয়ান প্যানোরামাতেও নির্বাচিত হয়েছিল। এই চলচ্চিত্রটির জন্যই ১৯৯৮ সালে পরিচালক সান্ত্বনা বরদলৈ "Silver Peacock" পুরস্কার লাভ করেছিলেন।

সুদীর্ঘ ২০ বছর পরে ২০১৭ সালে বরদলৈয়ের পরিচালনা করা দ্বিতীয় ছবি মাজ রাতি কেতেকী মুক্তি পায়। ২০১৭ সালের অসমীয়া ভাষার শ্রেষ্ঠ আঞ্চলিক চলচ্চিত্রের সম্মান লাভ করা এই চলচ্চিত্রটি জাতীয় প্রেক্ষাপটে ওঠে এবং চলচ্চিত্র সমালোচকের থেকে প্রশংসা কুড়োতে সক্ষম হয়। মাজ রাতি কেতেকীতে মুখ্য চরিত্রটির ভূমিকা রূপায়ন করেছিলেন অভিনেতা আদিল হুসেইন এবং এই চরিত্রটিতে করা অভিনয়ের জন্য হুসেইন জাতীয় চলচ্চিত্র উৎসবে নার্গিস দত্ত পুরস্কার (বিশেষ জুরি পুরস্কার) লাভ করেন।

### দূরদর্শন ধারাবাহিক

"তেজাল ঘোঁরা"

ব্যক্তিগত জীৱন
--------------

সান্ত্বনা বরদলৈ জয়ন্ত বরদলৈয়ের সাথে বিবাহবন্ধনে আবদ্ধ হন। বিয়ের পর তাঁদের পরিবারটি উজানবাজারে স্থায়ীভাবে থাকতে শুরু করে।

চলচ্চিত্রপঞ্জী
--------------

* অদাহ্য (১৯৯৬)
* মাজ রাতি কেতেকী (২০১৭)

তথ্যসূত্র
---------

1. 1 2 3 4  "সম্মোহনী ব্যক্তিত্বরে অনন্যা"। [*স্থায়ীভাবে অকার্যকর সংযোগ*]
2. ↑  "Maj Rati Keteki"। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ১০ মে ২০২০।
3. ↑  "64th National Awards: Complete List of the Winners"। *News18*। সংগ্রহের তারিখ ২০১৯-০৩-২৫।
**হায়দ্রাবাদি রন্ধনশৈলী** (দেশীয়: *হায়দ্রাবাদি গিজায়াত*), যা **দাক্ষিণাত্য রন্ধনশৈলী** নামেও পরিচিত, এটি ভারতের তেলেঙ্গানা রাজ্যের হায়দ্রাবাদের স্থানীয় রান্নার শৈলী। বাহমানি সালতানাতের গোড়াপত্তনের পর হায়দ্রাবাদের *হাউতে রন্ধনশৈলী* বিকশিত হতে শুরু করেছিল এবং হায়দ্রাবাদ শহরকে কেন্দ্র করে কুতুব শাহী রাজবংশ তাদের নিজস্ব রন্ধনশৈলীর পাশাপাশি দেশীয় রন্ধনশৈলীর প্রচার করেছিল। হায়দ্রাবাদি রন্ধনশৈলী হায়দ্রাবাদের নিজামদের একটি রাজকীয় উত্তরাধিকার হয়ে উঠেছিল কারণ এটি তাদের পৃষ্ঠপোষকতায় আরও বিকশিত হতে শুরু করে।

হায়দ্রাবাদি রন্ধনশৈলী দক্ষিণ এশীয়, মুঘলাই, তুর্কি এবং আরবি এবং স্থানীয় তেলেঙ্গানা এবং মারাঠওয়াড়া রন্ধনশৈলীর প্রভাবের সংমিশ্রণ। হায়দ্রাবাদি রন্ধনশৈলীতে চাল, গম ও মাংসের পদের বিস্তৃত ভাণ্ডার এবং বিভিন্ন মশলা, ভেষজ ও প্রাকৃতিক ভোজ্যদ্রব্যের দক্ষ ব্যবহার রয়েছে।:৩:১৪

হায়দ্রাবাদি রন্ধনশৈলীতে বিভিন্ন ইভেন্টের জন্য বিভিন্ন প্রস্তুতপ্রণালী রয়েছে এবং তাই ভোজের খাবার থেকে শুরু করে বিয়ে ও পার্টি, উৎসবের খাবার ও ভ্রমণের খাবার পর্যন্ত সেই অনুযায়ী শ্রেণিবদ্ধ করা হয়। প্রস্তুতপ্রণালীটি যে শ্রেণীতে অন্তর্ভুক্ত তা বিভিন্ন বিষয়ের কথা বলে যেমন খাবার প্রস্তুত করার জন্য প্রয়োজনীয় সময়, প্রস্তুতকৃত আইটেমের স্থায়িত্বকাল ইত্যাদি।

ইতিহাস
------

### মধ্যযুগীয় সময়

দাক্ষিণাত্য অঞ্চল ভারতের একটি অভ্যন্তরীণ অঞ্চল। বিজয়নগর সাম্রাজ্য টিকে থাকার আগ পর্যন্ত দেশীয় রন্ধনশৈলী বিশিষ্ট ছিল, দিল্লি সালতানাতের শাসনামলে মুহাম্মদ বিন তুঘলক যখন দিল্লি থেকে দৌলতাবাদে রাজধানী স্থানান্তর করেছিলেন, তখন ডেকান অঞ্চল বিদেশী রন্ধনশৈলী গ্রহণ করেছিল।

দাক্ষিণাত্য অঞ্চলে দুই শতাব্দীর দীর্ঘ রাজনৈতিক অস্থিরতা এবং প্রধান কেন্দ্রীয় মুঘল কর্তৃত্ব ও অভিবাসন দাক্ষিণাত্যকে একাধিক বিদেশী রন্ধনশৈলীর সাথে পরিচিত করেছে।

তথ্যসূত্র
---------

1. ↑  Kapoor, Sanjeev (২০০৮)। *Royal Hyderabadi Cooking*। Popular Prakashan। আইএসবিএন 978-81-7991-373-4। সংগ্রহের তারিখ ১৯ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Leonard, Karen Isaksen (২০০৭)। *Locating home: India's Hyderabadis abroad*। stanford university press। আইএসবিএন 978-0-8047-5442-2। সংগ্রহের তারিখ ১৯ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sen, Colleen Taylor (২০০৪)। *Food Culture in India*। Greenwood Publishing Group। পৃষ্ঠা 115। আইএসবিএন 9780313324871। সংগ্রহের তারিখ ৮ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "'Most Hyderabadi cuisine is dying'"। *timesofindia.indiatimes.com*। The Times of India। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শ্বেত প্রদর** বা **লিউকোরিয়া** বা **লিউকোরিহিও** পুরু, সাদা বা হলুদ যোনী স্রাব। যা বাংলায় **শ্বেত প্রদর** নামে পরিচিত।

শ্বেত প্রদর  সমস্যার অনেক কারণ আছে। স্বাভাবিক একটি কারণ  ইস্ট্রোজেন ভারসাম্যহীনতা।[] যকৃত সংক্রমণ বা এসটিডি কারণে স্রাব পরিমাণ বাড়তে পারে, এবং হটাৎ  এটি অদৃশ্য হয়ে যায় এবং সময়ে সময়ে পুনরায় আবির্ভূত হতে পারে। এই স্রাব বছর ধরেও ঘটতে পারে, যার কারণে এটি আরও হলুদ এবং নোংরা-গন্ধ হয়। এটি সাধারণত একটি অ-স্বাভাবিক  উপসর্গ যা যোনি বা সার্ভিক্সের প্রদাহজনক অবস্থার অধীন। 

যৌগিক তরল পরীক্ষা করার সময় সাদা রক্ত কণিকাকে একটি মাইক্রোস্কোপের অধীনে ১০ সনাক্ত করে শ্বেত প্রদরকে নিশ্চিত করা যেতে পারে।

যোনি স্রাব নির্গমন অস্বাভাবিক কোন কারণ নয়, এবং স্রাবের পরিবর্তন বিভিন্ন কারণে হয়ে থাকে যেমন সংক্রমণ, ক্ষতিকারকতা, এবং হরমোন পরিবর্তন। এটি কখনও কখনও একটি মেয়ের প্রথম রজঃস্রাবের আগে ঘটে থাকে, এবং বয়ঃসন্ধির একটি চিহ্ন/ পূর্বাভাস  বলে মনে করা হয়।[]

শারীরবৃত্তীয় শ্বেত প্রদর
-------------------------

এটি গুরুতর কোন সমস্যা নয় তবে যত তাড়াতাড়ি সম্ভব সুনিশ্চিত সিদ্ধান্ত নেওয়া দরকার। এটা একটি প্রাকৃতিক প্রতিরক্ষা প্রক্রিয়া যা যোনি নিজ থেকেই  তার রাসায়নিক ভারসাম্য বজায় রাখার জন্য কাজ করে, সেইসাথে যোনি টিস্যুর নমনীয়তা সংরক্ষণ করে। ইস্ট্রোজেন উদ্দীপনার কারণে "শারীরবৃত্তীয় শ্বেত প্রদর" শব্দটি শ্বেত প্রদরকে বোঝাতে ব্যবহৃত হয়।

সাধারণত গর্ভধারণের সময় শ্বেত প্রদর  হতে পারে। ইস্ট্রোজেন বৃদ্ধির ফলে যোনীতে রক্তের প্রবাহ বৃদ্ধি পায়। কন্যা শিশু জন্মের পর জরায়ুতে ইস্ট্রোজেন হরমোন ক্ষরণের কারণে জন্মের পর অল্প সময়ের জন্য শ্বেত প্রদর দেখা দিতে পারে।

শ্বেত প্রদর যৌন উত্তেজনারও কারণ হতে পারে।

প্রদাহজনিত শ্বেত প্রদর
----------------------

এটির ফলে প্রদাহ অথবা যোনী ঝিল্লিতে  রক্তজমাটও হতে পারে। কিছু ক্ষেত্রে সেখানে হরিদ্রাভ অথবা একধরনের গন্ধ হয়, এমন কিছু হলে তৎক্ষণাৎ ডাক্তারের পরামর্শ গ্রহণ করা উচিৎ কারণ এটা এ ধরনের অন্য কোন রোগেরও কারণ হতে পারে।

তথ্যসূত্র
---------

1. ↑  *ডোরল্যান্ডের চিকিৎসাশাস্ত্র অভিধানে* "leukorrhea"
2. ↑  "Definition of LEUKORRHEA"। *www.merriam-webster.com*। সংগ্রহের তারিখ ২০১৫-১২-২০।
3. ↑  "Hormonal effects in newborns: MedlinePlus Medical Encyclopedia"। *medlineplus.gov* (ইংরেজি ভাষায়)। সংগ্রহের তারিখ ২০১৮-১১-০৭।
4. ↑  "leukorrhea | medical disorder"। *Encyclopædia Britannica*। সংগ্রহের তারিখ ২০১৫-১২-২০।
5. ↑  Workowski, Kimberly A. and Stuart Berman. "Sexually Transmitted Diseases Treatment Guidelines, 2010." Centers for Disease Control and Prevention. Centers for Disease Control and Prevention, 17 Dec. 2010. Web. 28 Oct. 2014. <>.
6. ↑  Behrman, Richard E.; Kliegman, Robert; Karen Marcdante; Jenson, Hal B. (২০০৬)। *Nelson essentials of pediatrics*। St. Louis, Mo: Elsevier Saunders। পৃষ্ঠা 348। আইএসবিএন 1-4160-0159-X।
7. ↑  Schneider, Max (মে ১৯৪০)। "The Treatment of Leukorrhea"। *Medical Clinics of North America*। **24** (3): 911–917। ডিওআই:10.1016/S0025-7125(16)36728-1।
8. ↑  "leukorrhea"।
**ধীর আলী মিয়া** (১ জানুয়ারি ১৯২০ - ১৪ ডিসেম্বর ১৯৮৪) ছিলেন একজন বাংলাদেশী যন্ত্রসঙ্গীত শিল্পী, সঙ্গীতশিল্পী, সঙ্গীত পরিচালক ও সুরকার। সঙ্গীত পরিচালনার জন্য তিনি ১৯৬৫ সালে পাকিস্তান সরকার কর্তৃক প্রদত্ত তমঘায়ে ইমতিয়াজ এবং যন্ত্র ও লোকসঙ্গীতে অবদানের জন্য ১৯৮৬ সালে বাংলাদেশ সরকার কর্তৃক প্রদত্ত মরণোত্তর একুশে পদকে ভূষিত হন।

প্রাথমিক জীবন
-------------

ধীর আলী ১৯২০ সালের ১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মুন্সীগঞ্জ জেলার টংগিবাড়ী উপজেলার বাঁশবাড়ি গ্রামে জন্মগ্রহণ করেন। প্রাথমিক শিক্ষা গ্রহণ করেন স্থানীয় প্রাথমিক বিদ্যালয়ে। পরে সোনারং উচ্চ বিদ্যালয়ে পড়াশুনা করেন। শৈশব থেকেই তার পিতামহ সঙ্গীতজ্ঞ সাদেক আলীর নিকট বংশী বাদনে তালিম গ্রহণ করেন। তিনি বাঁশি ছাড়াও বেহালা, গিটার, ও ক্লারিওনেট বাজানো শিখেন। তবে তার খ্যাতি বংশী বাদনেই।

কর্মজীবন
--------

ধীর আলীর কর্মজীবন শুরু হয় ১৯৪৫ সালে অল ইন্ডিয়া রেডিওর ঢাকা কেন্দ্রে অনিয়মিত বংশীবাদক হিসেবে। ভারত বিভাগের পর ১৯৪৮ সালে ঢাকা কেন্দ্রে তিনি নিজস্ব শিল্পী হিসেবে যোগ দেন। ১৯৮৩ সালে উপপ্রধান সঙ্গীত প্রযোজক পদে থাকাকালীন চাকরি থেকে অবসর নেন। তিনি বুলবুল ললিতকলা একাডেমি ও আর্টস কাউন্সিলের প্রশিক্ষণ কোর্সের শিক্ষকতা করেন। তিনি 'ঢাকা অর্কেস্ট্রা' নামক একটি ঐকতান-বাদকদল গঠন করেন, যা বাংলাদেশের সঙ্গীতের উন্নয়নে বিশেষ ভূমিকা পালন করে।

ধীর আলী চলচ্চিত্রের গানের সুরকার ও সঙ্গীত পরিচালক হিসেবেও কাজ করেন। তিনি বাংলার লোকসঙ্গীতে আধুনিক ধারার প্রবর্তক। পূর্ব পাকিস্তান তথা বাংলাদেশে নির্মিত প্রথম পূর্ণদৈর্ঘ্য চলচ্চিত্র *মুখ ও মুখোশ*-এ তিনি সমর দাসের সহকারী সঙ্গীত পরিচালক হিসেবে কাজ করেন। পরবর্তীতে তিনি *নাচঘর*, *উজালা*, *জোয়ার এলো*, *কাঞ্চনমালা*, *আবার বনবাসে রূপবান*, *দস্যুরানী*, *কাজলরেখা* চলচ্চিত্রের সঙ্গীত পরিচালনা করেন।

ফজল-এ-খোদা রচিত ও ধীর আলী মিয়ার সুরারোপিত জনপ্রিয় গানের মধ্যে রয়েছে 'বাসন্তী রং শাড়ি পড়ে কোন বধূয়া চলে যায়', 'ঢাকা শহর দেখতে এসে', 'কলসি কাঁখে ঘাটে যায় কোন রুপসী', 'খোকনমনি রাগ করে না'। এ গানগুলো সত্তর দশকে অসম্ভব জনপ্রিয়তা লাভ করে। এ সব গান বাংলাদেশ বেতারে রেকর্ড করা হয়েছিল।

মৃত্যু
------

ধীর আলী ১৯৮৪ সালের ১৪ ডিসেম্বর ঢাকায় মৃত্যুবরণ করেন।

সম্মাননা
--------

* সঙ্গীত পরিচালনার জন্য ১৯৬৫ সালে পাকিস্তান সরকার কর্তৃক প্রদত্ত তমঘায়ে ইমতিয়াজ।
* সঙ্গীতে অবদানের জন্য ১৯৮৬ সালে বাংলাদেশ সরকার কর্তৃক প্রদত্ত মরণোত্তর একুশে পদক।

তথ্যসূত্র
---------

1. ↑  "আজ ১ জানুয়ারি"। *দৈনিক যুগান্তর*। ১ জানুয়ারি ২০১৭। সংগ্রহের তারিখ ১৩ মে ২০১৭। [*স্থায়ীভাবে অকার্যকর সংযোগ*]
2. 1 2 3 4 5  খান, মোবারক হোসেন। "মিয়া, ধীর আলী"। *বাংলাপিডিয়া*। সংগ্রহের তারিখ ১৩ মে ২০১৭।
3. 1 2  "ধীর আলী মিয়া"। *দৈনিক ইত্তেফাক*। ১৭ ডিসেম্বর ২০১৪। ২৮ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ মে ২০১৭।
4. ↑  সাইফুল, রাহাত (৪ সেপ্টেম্বর ২০১৫)। "'মুখ ও মুখোশ'র জানা-অজানা"। *রাইজিংবিডি ডট কম*। সংগ্রহের তারিখ ১৩ মে ২০১৭।
5. ↑  Reza, Md. Ragebul (২৯ এপ্রিল ২০১৬)। "The Forgotten Folk Bard"। *ডেইলি সান* (ইংরেজি ভাষায়)। সংগ্রহের তারিখ ১৩ মে ২০১৭।

বহিঃসংযোগ
---------

* বাংলাপিডিয়ায় *ধীর আলী মিয়া*

| * দে
* স
একুশে পদক বিজয়ী ১৯৮৬ |
| --- |
| ভাষা ও সাহিত্য | 
* আলাউদ্দিন আল আজাদ
* আল মাহমুদ
* সত্যেন সেন
* আসকার ইবনে শাইখ
* মুন্সী রইসউদ্দিন (মরণোত্তর)

 |  |
| শিল্পকলা | 
* মোবারক হোসেন খান (সঙ্গীত)
* ধীর আলী মিয়া (সঙ্গীত)

 |
| 
একুশে পদক বিজয়ী
১৯৮১
১৯৮২
১৯৮৩
১৯৮৪
১৯৮৫
**১৯৮৬** 
১৯৮৭
১৯৮৮
১৯৮৯
১৯৯০
১৯৯১
 |
**লাইভ জার্নাল** ( রুশ: Живой Журнал ),  **লিভজার্নাল হিসাবে স্টাইলাইজড,** একটি রাশিয়ান-মালিকানাধীন সামাজিক নেটওয়ার্কিং পরিষেবা যেখানে ব্যবহারকারীরা একটি ব্লগ, জার্নাল বা ডায়েরি রাখতে পারেন।  আমেরিকান প্রোগ্রামার ব্র্যাড ফিটজপ্যাট্রিক ১৫ এপ্রিল, ১৯৯৯-এ লাইভজার্নাল শুরু করেছিলেন, তার উচ্চ বিদ্যালয়ের বন্ধুদের তার কার্যকলাপ সম্পর্কে আপডেট রাখার উপায় হিসাবে।  ২০০৫ সালের জানুয়ারিতে, আমেরিকান ব্লগিং সফ্টওয়্যার কোম্পানি সিক্স অ্যাপার্ট ফিটজপ্যাট্রিকের কাছ থেকে ডাঙ্গা ইন্টারঅ্যাকটিভ, লাইভজার্নাল পরিচালনাকারী কোম্পানি কিনেছিল।

সিক্স অ্যাপার্ট ২০০৭ সালে রাশিয়ান মিডিয়া কোম্পানি এসইউপি মিডিয়ার কাছে লাইভজার্নাল বিক্রি করে; পরিষেবাটি মার্কিন যুক্তরাষ্ট্রের বাইরে ক্যালিফোর্নিয়া-ভিত্তিক একটি সহায়ক সংস্থা, লাইভ জার্মাল ইনক. এর মাধ্যমে কাজ চালিয়ে যেতে থাকে, কিন্তু ২০০৯ সালে রাশিয়ান অফিসে কিছু কার্যক্রম সরানো শুরু করে। ডিসেম্বর ২০১৬ -এ, পরিষেবাটি তার সার্ভারগুলিকে রাশিয়ায় স্থানান্তরিত করে, এবং এপ্রিল ২০১৭-এ, লাইভজার্নাল রাশিয়ান আইন মেনে চলার জন্য তার পরিষেবার শর্তাবলী পরিবর্তন করে৷ অন্যান্য সোশ্যাল নেটওয়ার্কের মতো, রাজনৈতিক পন্ডিতদের মতো বিভিন্ন জনসাধারণের ব্যক্তিরা এই পরিষেবাটি ব্যবহার করেন, যারা এটিকে রাজনৈতিক মন্তব্যের জন্য ব্যবহার করেন, বিশেষ করে রাশিয়ায়,  যেখানে এটি অনলাইন সংবাদপত্র *গেজেটা* এর সাথে অংশীদারিত্ব করে।

তথ্যসূত্র
---------

1. ↑  "LiveJournal.com WHOIS, DNS, & Domain Info - DomainTools"। *WHOIS*। ২০২০-০৪-১৩ তারিখে মূল থেকে আর্কাইভ করা। সংগ্রহের তারিখ ২০১৬-১২-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. 1 2  Greenall, Robert (২০১২-০৩-০১)। "LiveJournal: Russia's unlikely internet giant"। *BBC News*। ২০১২-০৩-০৫ তারিখে মূল থেকে আর্কাইভ করা। সংগ্রহের তারিখ ২০১২-০৩-০৫।
4. ↑  Hacker, Scot (২০০৩)। "Put Weblogs to Work"। *Macworld*। **9**।
5. ↑  "LiveJournal FAQ: How did LiveJournal get started? Who runs it now?"। Livejournal.com। ২০০৯-০৬-২১। ২০০৬-০৩-১৮ তারিখে মূল থেকে আর্কাইভ করা। সংগ্রহের তারিখ ২০১০-০৩-২৯।
**রাখালচন্দ্র সাহা** (মৃত) একজন বিশিষ্ট শিক্ষানুরাগী ও সমাজসেবক। তিনি সর্বপ্রথম বাংলাদেশের রাজধানী ঢাকার নিকটে অবস্থিত সাভারে শিক্ষা ব্যবস্থার সূচনা করেন। সাভারের দানবীর নামে পরিচিত এই গুণী ব্যক্তি মাতার নামে ছেলেদের থাকার বোর্ডিং, পিতার নামে সাভার অধরচন্দ্র উচ্চ বিদ্যালয় (১৯১৩ সালে প্রতিষ্ঠিত), কাকার নামে মহেশচন্দ্র দাতব্য চিকিৎসালয় এবং সাভার পাবলিক লাইব্রেরী (১৯৩৯ সালে প্রতিষ্ঠিত) সহ আরো অনেক দাতব্য প্রতিষ্ঠান স্থাপন করেন।

তার মৃত্যুর পর স্ত্রী প্রিয়বালা সাহা পোষ্যপুত্র গ্রহণ করেন। উক্ত পোষ্যপুত্র ঋষিকেশ সাহা পিতা রাখাল বাবুর নামে রাখালচন্দ্র স্মৃতি ভবন ও জনসাধারণের জন্য একটি খেলার মাঠ করেন। প্রিয়বালা সাহা ১৯৮০ সালে তার বসতবাড়ি অধরচন্দ্র উচ্চ বিদ্যালয়ের ছাত্রদের বাসস্থানের জন্য দান করেন। বর্তমান সাভার কলেজ তার দানকৃত জমির উপর অবস্থিত।

তথ্যসূত্র
---------

1. ↑  Help for Disability and Distress (HDD) কর্তৃক প্রকাশিত বই : সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং

আরও দেখুন
---------

* ইতিহাস-ঐতিহ্যের জনপদ : সাভার (পর্ব ১) - *দৈনিক সংগ্রাম* (৭ মার্চ, ২০১৫)
* ইতিহাস-ঐতিহ্যের জনপদ : সাভার (পর্ব ২) - *দৈনিক সংগ্রাম* (২১ মার্চ, ২০১৫)
* ইতিহাস-ঐতিহ্যের জনপদ : সাভার (পর্ব ৩) - *দৈনিক সংগ্রাম* (৪ এপ্রিল, ২০১৫)[*স্থায়ীভাবে অকার্যকর সংযোগ*]
**রয়্যাল মিলিটারি একাডেমি স্যান্ডহার্স্ট বা** **আরএম এএস** **স্যান্ডহার্স্ট**, যা সাধারণত **স্যান্ডহার্স্ট** নামেই পরিচিত, হলো যুক্তরাজ্যের বেশ কয়েকটি সামরিক একাডেমির মধ্যে একটি। এটি ব্রিটিশ সেনাবাহিনীর প্রাথমিক অফিসার প্রশিক্ষণ কেন্দ্র। এটি বার্কশায়ারের স্যান্ডহার্স্ট শহরে অবস্থিত। একাডেমির বিবৃত লক্ষ্য হলো "নেতৃত্বের জন্য শ্রেষ্ঠত্বের জাতীয় কেন্দ্র" হওয়া। স্যান্ডহার্স্ট হলো ব্রিটিশ আর্মি ব্রিটানিয়া রয়্যাল নেভাল কলেজ ও রয়্যাল এয়ার ফোর্স কলেজ ক্র্যানওয়েলের সমতুল্য।

অবস্থান
-------

নামের শেষে স্যান্ডহার্স্টের ঠিকানা থাকা সত্ত্বেও রয়্যাল মিলিটারি একাডেমি ক্যাম্বারলিতে অবস্থিত এবং  একাডেমির সীমানা বার্কশায়ার ও সারে কাউন্টিগুলির মধ্যে বিস্তৃত। কাউন্টি সীমানাটি উইশ স্ট্রিম নামে পরিচিত, যা একটি ছোট স্রোত দ্বারা চিহ্নিত করা হয়েছে। এর পরে একাডেমি জার্নালের নামকরণ করা হয়েছে। ক্যাম্বারলির লন্ডন রোডে একাডেমির পূর্ব দিকে "মেইন গেট" অবস্থিত।  "কলেজ টাউন গেট", যা নিয়মিত প্রবেশের জন্য ব্যবহৃত হয়, স্যান্ডহার্স্টের ইয়র্কটাউন রোডে একাডেমির পশ্চিমে অবস্থিত।

তথ্যসূত্র
---------

1. ↑  "Contact us"। The Sandhurst Collection। ৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৮।
2. 1 2  "CC 173 Commandant's Parade"। Sandhurst Trust। সংগ্রহের তারিখ ৫ সেপ্টেম্বর ২০১৮।
**মাহমূদ খাঁ** ছিলেন শপ্তদশ খ্রীষ্টীয় শতকের একজন বাঙ্গালী অভিজাত যিনি বারো-ভুঁইয়াদের সাথে যুক্ত ছিলেন যা বাংলায় মোগল শাসনকে মোকাবেলা করেছিল। তিনি ছিলেন বারো-ভুঁইয়াদের পহেলা সরদার ঈশা খাঁর অন্যতম ছেলে।

জীবনী
-----

মাহমূদ খাঁ বাংলার ভাটি অঞ্চলের সরাইলের দেওয়ান বংশ নামে পরিচিত এক সম্ভ্রান্ত বাঙ্গালী সুন্নি মুসলিম *জমিদার* খান্দানে পয়দা হন। খান্দানটি বাংলার সাবেক সুলতানদের *দেওয়ান* হিসেবে চাকরী করতেন। তার বাবা, ঈশা খাঁ ছিলেন বারো-ভুঁইয়াদের পহেলা সরদার যা শাহী বাংলার পতনের ফলে উদ্ভূত হয়েছিল এবং মোগল শাসনকে মোকাবেলা করেছিল। তার মা সৈয়দা ফাতেমা বিবি ছিলেন সোনারগাঁয়ের হানাফী আলেম ইব্রাহিম দানিশমন্দের কন্যা।

১৫৯৯ খ্রীষ্টাব্দে তার বাবার ইন্তেকালের বাদে, মাহমূদ তার বড় ভাই মূসা খাঁর কাছে তাবেদারীর ওয়াদা দেন এবং ডাকছড়ার যুদ্ধে তার সাথে অংশগ্রহণ করেন যেখানে তারা মোগলদের কাছে পরাজিত হয় এবং পালিয়ে যায়।:৫৭ মোগল সুবাহদার ইসলাম খাঁর রাজধানী জাহাঙ্গীর নগরের অদূরে কাটরাবো (বা কাটরাপুর) থেকে কিছুক্ষণ বাদেই তারা মোগলদেরকে আবার মোকাবেলা করে। মাহমূদ খাঁ ও তার ফৌজ ডেমরা *খালের* চারপাশে অবস্থান নেয়। ডেমরায় মাহমূদের বিরুদ্ধে শেখ রোকনের নেতৃত্বে একটি ফৌজ পাঠানো হয় যেখানে সংঘর্ষ হয়।:৭৭-৭৯ এক দশকেরও বেশি সময় ধরে মোগলদের প্রতিরোধ করা সত্ত্বেও, মাহমূদ শেষ পর্যন্ত তাদের কাছে আত্মসমর্পণ করেন আনু. ১৬১০ খ্রীষ্টাব্দ তার পরিবারের অনেক সদস্যের সাথে।  

মোগলরা তার আত্মসমর্পণ অনুমোদন করে এবং বাদে বোকাইনগরের খাজা উসমানের বিরুদ্ধে মোগল অভিযানে তাকে মদদের আরজি জানায়। মাহমূদ খাঁ আরজি মেনে নেন এবং শেখ কামালের সাথে তার ফৌজ বোকাইনগরে নিয়ে যান। হাসনপুর যাওয়ার পথে কিছু মোগল কর্মচারীদের মধ্যে অসন্তোষ দেখা দেয় যা শেখ কামাল, মীরক জলাইর এবং মাহমূদ খাঁ কর্তৃক লিখিত চিঠিতে বাংলার মোগল সুবাহদার ইসলাম খাঁর কাছে ফিরে আসেন। যাইহোক, মাহমূদ খাঁ বারো-ভুঁইয়াদের সমর্থক তখনও ছিলেন এবং বানিয়াচঙ্গের আনওয়ার খাঁর সাথে চিঠিতে আলাপ রাখতেন, যেখানে অনেক ষড়যন্ত্র যেমন খাজা উসমানের ফৌজের সাথে মিত্র হয়ে বোকাইনগরে এসে মাহমূদ মোগলদের উপর অতর্কিত হামলা করার নসীহৎ দিয়েছিলেন এবং জাহাঙ্গীর নগরে অগ্রসর হওয়ার সময় আনওয়ার খাঁ মূসা খাঁকে আজাদ করবেন। পরবর্তীকালে, মাহমূদ খাঁ খাজা উসমানকে মোগলদের বিরুদ্ধে আনওয়ার খাঁর ষড়যন্ত্র সম্পর্কে অবহিত করে একটি চিঠি পাঠান।:১০০-১০৪ ষড়যন্ত্রটি পরে মোগলদের জানা যায়, এবং সুবাহদার ইসলাম খাঁ মিত্র জমিদারদের কারারুদ্ধ করার আহ্বান জানান এবং বিশেষ করে মাহমূদ খাঁ ও বাহাদুর গাজীকে মৃত্যুদণ্ড দেন। ইসলাম খাঁর চিঠি প্রাপ্তির বাদে, মাহমূদ খাঁ ও বাহাদুর গাজীর সাথে কী করবেন শেখ কামাল সে বিষয়ে শেখ আব্দুল ওয়াহেদের সাথে আলোচনা করেন এবং শেষে তাদের বন্দী করে ইসলাম খাঁর কাছে পাঠানোর সিদ্ধান্ত নেন, যিনি সেই সময়ে টোকে ছিলেন। পরিকল্পনা কামিয়াব হয় এবং মাহমূদ খাঁকে টোকে ইসলাম খাঁর নজরদারীতে বন্দী করা হয়, তবে তিনি তাকে বাঁচতে দেন।  :১০৬-১০৭

আরও দেখুন
---------

* বাংলাদেশের ইতিহাস

তথ্যসূত্র
---------

1. 1 2 3 4  Nathan, Mirza (১৯৩৬)। *Baharistan-I-Ghaybi – Volume I*। Government of Assam।
2. ↑  Feroz, M A Hannan (২০০৯)। *400 years of Dhaka*। Ittyadi। পৃষ্ঠা 12।
3. ↑  Sen, Sailendra (২০১৩)। *A Textbook of Medieval Indian History*। Primus Books। পৃষ্ঠা 165। আইএসবিএন 978-9-38060-734-4।
**নাত্রিণী হরিণ**, **প্যারা হরিণ**, **পারা হরিণ** বা **বরা হরিণ** (ইংরেজি: Hog Deer) (বৈজ্ঞানিক নাম: ***Hyelaphus porcinus*** বা ***Axis porcinus***) দক্ষিণ এশিয়া ও দক্ষিণ- পূর্ব এশিয়ার বিভিন্ন দেশ জুড়ে বিস্তৃত পটভূমিতে থাকা একটি তুলনামূলকভাবে ছোট প্রজাতির হরিণ। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

শ্ৰেণীবিভাজন
------------

প্যারা হরিণের বৈজ্ঞানিক নামকরণ নিয়ে বিতর্ক রয়েছে। এদের একটি বৈজ্ঞানিক নাম ***Axis porcinus***, যা ব্যাপকভাবে ব্যবহৃত হয়ে আসছে। কিন্তু আধুনিক গবেষণা মত প্রকাশ করেছে যে প্যারা হরিণ মূলত ***Hyelaphus*** গণের অন্তর্গত একটি প্রাণী।

প্যারা হরিণের দু'টি উপ-প্ৰজাতি পাওয়া যায়-

* ***Hyelaphus porcinus porcinus*** প্ৰধানত পাকিস্তান, উত্তর ভারত, নেপাল, বাংলাদেশ, চীনের কিছু অংশ আর সমগ্ৰ থাইল্যান্ড জুড়ে বিস্তৃত হয়ে আছে।
* ***Hyelaphus porcinus annamiticus***-এই উপ-প্ৰজাতিটি থাইল্যান্ড আর ইন্দোনেশিয়াতে পাওয়া যায়।

আবাসস্থল
--------

প্যারা হরিণ, পাঞ্জাব, পাকিস্তান
পাকিস্তানের ইন্দো-গাঙ্গেয় অববাহিকা, নেপালের তরাই অঞ্চল ও দক্ষিণ ভুটানের দুটি সংরক্ষিত বনাঞ্চলে প্যারা হরিণের দেখা মেলে। ভারতে, বিশেষত উত্তর ভারতের তরাই তৃণভূমিতে এদের দেখা যায়। পশ্চিমে পাঞ্জাব থেকে শুরু করে পূর্বে অরুণাচল প্রদেশ পর্যন্ত বিভিন্ন সংরক্ষিত বনাঞ্চল ও জাতীয় উদ্যান এদের আবাসস্থল। পশ্চিমবঙ্গের গোরুমারায় ১০০-২০০টি ও জলদাপাড়ায় কিছুসংখ্যক প্যারা হরিণ রয়েছে। বাংলাদেশের সুন্দরবন ও সিলেট থেকে প্যারা হরিণ বিলুপ্ত হয়ে গেলেও চট্টগ্রাম বিশ্ববিদ্যালয় ও পার্বত্য চট্টগ্রামের গহীন অরণ্যে এরা খুব কমসংখ্যায় টিকে আছে। ডুলাহাজারা সাফারি পার্কে ৮টি প্যারা হরিণ রয়েছে।

এছাড়া চীনের ইউনান প্রদেশের দক্ষিণাঞ্চল, মিয়ানমার, লাওস ও ভিয়েতনামে প্যারা হরিণ থাকতে পারে। কম্বোডিয়ায় এরা বিলুপ্ত হয়ে গেছে ধারণা করা হলেও ২০০৬ সালে এদের আবার দেখা যায়। থাইল্যান্ডে ১৯৬০ সালের মাঝামাঝি সময়ে প্যারা হরিণ বিলুপ্ত হয়ে গেলেও এখানে নতুন করে এদের পুনর্বাসিত করা হয়েছে। শ্রীলঙ্কা, অস্ট্রেলিয়া আর যুক্তরাষ্ট্রে প্যারা হরিণ ছাড়া হয়েছে।

তথ্যসূত্ৰ
---------


উইকিমিডিয়া কমন্সে **প্যারা হরিণ** সংক্রান্ত মিডিয়া রয়েছে।

1. 1 2 3 4  Timmins, R.J. Duckworth, J.W. Samba Kumar, N. Anwarul Islam, Md. Sagar Baral, H. Long, B. & Maxwell, A. (2008). *Axis porcinus*. *2008 IUCN Red List of Threatened Species*. IUCN 2008. Retrieved on 8 April 2009. Database entry includes a brief justification of why this species is of endangered.
2. ↑  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৭৯-১৮১।
3. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৭
4. ↑  [*স্থায়ীভাবে অকার্যকর সংযোগ*], **৪ শতাধিক বন্যপ্রাণীর অভয়াশ্রম চবি!**, দৈনিক সমকাল.
5. ↑    ওয়েব্যাক মেশিনে আর্কাইভকৃত ২২ মার্চ ২০১২ তারিখে, **সু-সংবাদ : নির্বংশ হচ্ছে না প্যারা হরিণ : এখন সাত সদস্যের পরিবার**, সাতকানিয়া ব্লগ.কম.
6. ↑  [*স্থায়ীভাবে অকার্যকর সংযোগ*], **Elephant and Park Research Project**, *Dulahazara Safari Park: Ecological importance, recreational value and conservation*, Norwegian University of Science and Technology.
"নেকাব" পরা ইয়েমেনি এক নারী
**নিকাব** (/nɪˈkɑːb/; আরবি: نِقاب **niqāb**, "[face] veil") একে **রুব্যান্ডও** বলা হয়, এটি একটি পোশাক যা মুখ ঢেকে রাখে, অনেক মুসলিম নারী এটি পরিধান করে হিজাবের বিকল্প বা অংশ হিসেবে।

বর্ণনা
------

নিকাব হলো বোরখার মতই, তবে এতে চোখের ওপর কোনও আবরণ থাকেনা। এটি হিজাব ও জিলবাব-এর মতোই তৃতীয় আরেকটি পোশাক। এই পোশাকের উল্লেখ রয়েছে কোরআনে৷ সম্মিলিতভাবে এটি ধর্মীয় পর্দার পরিপূর্ণতা প্রদান করে।

প্রচলন
------

আজ, নিকাব প্রায়শই তার উৎসের অঞ্চলে পরা হয়: আরব উপদ্বীপের আরব দেশগুলি - সৌদি আরব, ইয়েমেন, ওমান এবং সংযুক্ত আরব আমিরাত। মুসলিম দেশগুলোতে ধর্মীয় বিধান পালনে নারীরা নিকাব পরে থাকেন। নিকাব একটি সর্বজনীন প্রথা বা সাংস্কৃতিকভাবে বাধ্যতামূলক নয়। তবে কিছু ধর্মে নারীদের চেহারা ঢাকার নির্দেশনা রয়েছে জন্য অনেকেই নিকাব পরেন। যেমনঃ ইসলাম ও ইহুদি ধর্মে।

নিকাবের ইতিহাস
--------------

### নারী সাহাবীদের নিকাব

নবী মুহাম্মদের ﷺ-এর যুগে নারীরা নিকাব পরতেন।

মুহাম্মদ ﷺ বলেন,
'হজ্বের ইহরাম বাঁধা অবস্থায় মহিলাগণ মুখে নিকাব এবং হাতে হাত মোজা যেন না পরে। (কেননা সেলাই করা জিনিস হজ্বে পরিধান করা নিষেধ।)'

ইমাম ইবনে তাইমিয়া (রঃ) বলেন, হাদিসটি থেকে বুঝা যায়, তখনকার সময়ে নিকাব পরার প্রচলন ছিল। 

হযরত আসমা (রাঃ) বলেন,
'আমরা পর পুরুষের সামনে আমাদের চেহারা ঢেকে রাখতাম।'

### উসমানী খেলাফতকালে নিকাব

উসমানীয় খেলাফতকালে ইমাম আবু হানীফা (রঃ)এর মাযহাব চলতো। নারীরা বাইরে বের হলে সকলে কালো নিকাব পরতো। সেটা হতো কালো রেশমী কাপড়ের বা সাধারণ কাপড়ের নিকাব। নিকাব পাতলা কাপড়ের হতো না। কেউ যদি তা না পরে বের হতো, তাহলে সেটা হতো তার দারিদ্র্যতার প্রকাশ।

তথ্যসূত্র
---------

1. ↑  সহীহ বুখারী-১৮৩৮
2. ↑  মাজমূ ফাতাওয়া ইবনে তাইমিয়া-২২/১০৯,১১৪
3. ↑  মুসতাদরাকে হাকীম ২/১০৪
আরও দেখুন:তাফসীরে ইবনে কাসীর ৩/৮০৪; আহকামুল কুরআন, জাসসাস ৩/৩৬৯; সহীহ বুখারী, হাদীস : ৩২৪, ৪৭৫৭, ১৮৩৮; ফাতহুল বারী ২/৫০৫, ৮/৩৪৭; উমদাতুল কারী ৪/৩০৫
4. ↑  আল-ইকতেসাদিয়্যাহ, ৮ই মার্চ ২০১৯
**নিওফেলিস** দু'টি প্রজাতি নিয়ে গঠিত প্রাণীজগতের একটি গণ। প্রজাতি দু'টি হচ্ছে লামচিতা (*Neofelis nebulosa*) এবং সুন্দা মেঘলা চিতা (*Neofelis diardi*)। দক্ষিণ এশিয়া, পূর্ব এশিয়া ও দক্ষিণ-পূর্ব এশিয়া জুড়ে নিওফেলিস গণের প্রজাতি দু'টির বিচরণ। গ্রিক *Neo* অর্থ "নতুন" এবং ল্যাটিন *Felis* অর্থ "বিড়াল"। অর্থাৎ, *Neofelis* অর্থ "নতুন বিড়াল"। অন্যান্য বিড়াল গোত্রের বড় প্রাণীদের সাথে এদের করোটির গঠনে তারতম্য থাকায় এদের আলাদা গণের অন্তর্ভুক্ত করা হয়েছে।

বিস্তৃতি
--------

ভারত, বাংলাদেশ, নেপাল, ভুটান, মায়ানমার, থাইল্যান্ড, মালয়েশিয়া, লাওস, ভিয়েতনাম, কম্বোডিয়া, ইন্দোনেশিয়া ও চীন এই প্রজাতিটির মূল আবাসস্থল।

বিবরণ
-----

লামচিতা (*Neofelis nebulosa*)
এদের গায়ের লোম কালচে বলয়াকার, ডিম্বাকার কিংবা ছোপযুক্ত দাগসহ ধুসরাভ কিংবা হলদে। দেহের সামনের প্রান্তের তুলনায় পিছনের প্রান্ত ছোট কাঁধের দাগ কালচে। কপাল, পা ছোট ও লেজের গোড়ায় ফিতার মতো দাগ থাকে। লেজ দীর্ঘ, পা বলিষ্ঠ এবং থাবা প্রশস্ত ও শক্ত। করোটি লম্বা, নিচু ও সরু। উপরের চোয়ালের ছেদন দাঁত অনেকটা স্যাবার টুথ বা প্রাগৈতিহাসিক বিড়ালদের মত; অন্যান্য বর্তমান বিড়ালের তুলনায় বড়, আকারে দাঁতের কোটরের ভিত্তির বেড়ের তিনগুন লম্বা। কিন্তু স্যাবার টুথদের মত অতটা বিকশিত বা উদ্ধত নয়। তাদের সমানও নয়। প্রথম অগ্রপেষণ দাঁত অনেকখানি খাটো কিংবা হ্রাসকৃত, ছেদন দাঁত ও গালের দাঁতের মাঝে অনেক ফাঁক রয়েছে।

তথ্যসূত্র
---------

1. 1 2  জিয়া উদ্দীন আহমেদ (সম্পা), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী প্রাণী, খণ্ড: ২৭* (ঢাকা: বাংলাদেশ এশিয়াটিক সোসাইটি, ২০১১), পৃ. ১২২।
2. ↑  Pocock, R. I. *The fauna of British India, including Ceylon and Burma. Mammalia. – Volume 1.* (London: Taylor and Francis, 1939), p. 247.
মৃত্যুদণ্ড শাস্তি একটি আইনি; এটির মাধ্যমে সৌদি আরবে শাস্তি দেয়া হয় । দেশটি ২০১৫ সালে কমপক্ষে ১৫৮টি, ২০১৬ সালে কমপক্ষে ১৫৪টি, ২০১৭ সালে কমপক্ষে ১৪৬টি, ২০১৮ সালে ১৪৯টি, ২০১৯ সালে ১৮৪টি মৃত্যুদণ্ড, এবং ২৭টি মৃত্যুদণ্ড কার্যকর করেছে। ২০২০ সালে মাদক-সম্পর্কিত অপরাধের জন্য মৃত্যুদণ্ডের উপর স্থগিতাদেশের কারণে এটি হ্রাস পায়। (অধিকাংশ মৃত্যুদণ্ড স্থগিত হওয়ার আগে এই অপরাধগুলির জন্য পরিচালিত হয়েছিল)।

পদ্ধতি
------

সৌদি আরবের একটি ফৌজদারি বিচার ব্যবস্থা রয়েছে যা শরিয়তের একটি ফর্মের উপর ভিত্তি করে ইসলামের একটি নির্দিষ্ট রাষ্ট্র-অনুমোদিত ব্যাখ্যাকে প্রতিফলিত করে।

মৃত্যুদণ্ড সাধারণত তরবারি দিয়ে শিরশ্ছেদ করা হয়। তবে মাঝে মাঝে গুলি করেও বাস্তবায়ন করা হয়। সৌদি আরব প্রকাশ্যে মৃত্যুদণ্ড কার্যকর করে। সাজাগুলি প্রাথমিকভাবে স্বীকারোক্তির ভিত্তিতে দেওয়া হয়। মানবাধিকার পর্যবেক্ষণ বলেছে যে, বেশিরভাগ লোক স্বীকারোক্তি পাওয়ার জন্য নির্যাতন করা হয় এবং আদালত এটি সম্পর্কে তদন্ত করেনি। ২০২০ সালের এপ্রিল পর্যন্ত, যারা অপরাধ করে তারা ১৮ বছর বয়সে আর মৃত্যুদণ্ডের মুখোমুখি হবে না। পরিবর্তে কিশোরদের আটকে রাখার সুবিধার মধ্যে সর্বাধিক ১০ বছরের মুখোমুখি হতে হবে।

মূল অপরাধ
---------

 দিরা স্কোয়ার, কেন্দ্রীয় রিয়াদ। স্থানীয়ভাবে "চপ-চপ স্কোয়ার" নামে পরিচিত, এটি জনসাধারণের শিরশ্ছেদের স্থান।
সৌদি আইন তাত্ত্বিকভাবে বিভিন্ন অপরাধের জন্য মৃত্যুদণ্ডের অনুমতি দেয়:

* ধর্মত্যাগ
* বিশ্বাসঘাতকতা
* সমকামিতা
* গুপ্তচরবৃত্তি
* খুন
* ধর্ষণ
* সন্ত্রাস
* মাদক চোরাকারবার
* সশস্ত্র ডাকাতি
* ব্লাসফেমি
* চুরি যদি উত্তেজনাপূর্ণ পরিস্থিতিতে, পুনর্বিবেচনাসহ
* ব্যভিচার (অবিবাহিত ব্যভিচারীদের ১০০ বেত্রাঘাতের শাস্তি হতে পারে, বিবাহিতদের পাথর ছুড়ে মারার শাস্তি হতে পারে।) [স্ব-প্রকাশিত উত্স?]
* জাদুবিদ্যা বা জাদুবিদ্যা
* ঈশ্বরের বিরুদ্ধে যুদ্ধ করা।

বিচার বহির্ভূত মৃত্যুদণ্ড
-------------------------

সৌদি আরব ভিন্নমতাবলম্বীদের সহ্য করে না। তারা এই ধরনের লোকদের উপর শাস্তি আরোপ করতে পারে। ২০১৮ সালে সৌদি-আমেরিকান সাংবাদিক জামাল খাশোগিকে মৃত্যুদণ্ড দেওয়ার জন্যও সৌদি আরব দায়ী। তিনি তুরস্কে সৌদি দূতাবাসে প্রবেশ করার সাথে সাথে একদল সৌদি ঘাতক তুরস্কে এসে পৌঁছায়। তিনি কখনই দূতাবাস থেকে বের হননি।

আরও দেখুন
---------

* সৌদি আরবে অপরাধ
* সৌদি আরবের আইন

তথ্যসূত্র
---------

1. ↑  "Saudi Arabia ends 2015 with one final execution"। *The Independent*। জানুয়ারি ২০১৬। সংগ্রহের তারিখ অক্টোবর ২০, ২০১৭।
2. ↑  "Death sentences and executions in 2016"। amnesty.org। সংগ্রহের তারিখ আগস্ট ২১, ২০১৭।
3. ↑  "The Death Penalty in 2017: Facts and Figures"। Amnesty International। ২০১৮-০৪-১২। সংগ্রহের তারিখ ২০১৮-০৭-১৬।
4. ↑  "Death Penalty Worldwide"। *deathpenaltyworldwide.org*। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২০১৯-১০-২৫।
5. ↑  Sullivan, Rory (১৫ এপ্রিল ২০২০)। "Saudi Arabia has carried out 800 executions since 2015, says rights group"। *The Independent*। সংগ্রহের তারিখ ২৩ এপ্রিল ২০২০।
6. ↑  "Dramatic drop in Saudi executions after laws changed in 2020"। *ABC News* (ইংরেজি ভাষায়)। সংগ্রহের তারিখ ২০২১-০৫-২৬।
7. ↑  "Saudis may carry out executions by firing squad: reports"। *Reuters*। মার্চ ১১, ২০১৩।
8. ↑  "Saudi Arabia scraps execution for those who committed crimes as minors: Commission"। *Reuters* (ইংরেজি ভাষায়)। ২০২০-০৪-২৬। সংগ্রহের তারিখ ২০২০-০৪-২৬।
9. ↑  "Saudi Justice?"। *CBS News*। ৫ ডিসেম্বর ২০০৭। সংগ্রহের তারিখ ১৮ জুলাই ২০১১।
10. ↑
বাহরাইন ও সৌদি আরবের মধ্যে গভীর সম্পর্ক বিদ্যমান।

বর্তমান
-------

 সৌদি বাদশাহ ইবনে সৌদের সঙ্গে সালমান বিন হামাদ আল খলিফা প্রথম ছবি। ১৯৫৩ সালের আগে তোলা।
উভয়ই সুন্নি এবং শিয়া জনসংখ্যার সাথে সুন্নি রাজতন্ত্র চালিয়ে যাচ্ছে। উভয়ই উপসাগরীয় সহযোগিতা পরিষদের সদস্য । আরব বসন্তের সময় এটি বিশেষভাবে গুরুত্বপূর্ণ হয়ে ওঠে। যখন মধ্যপ্রাচ্য জুড়ে দীর্ঘকালীন ক্ষমতাবানদের পতন ঘটে। বাহরাইন বিদ্রোহকে বাহরাইন রাজতন্ত্রের জন্য একই কাজ করার হুমকি বলে মনে হয়।

ইরানের প্রভাবের আশঙ্কা এবং জিসিসির সনদের অধীনে তার অধিকারের কথা উল্লেখ করে, বাহরাইনের রাজতন্ত্র বিদ্রোহ দমন করতে সৌদি বাহিনীকে আমন্ত্রণ জানায়। এটি ছিল প্রতিরক্ষা সংক্রান্ত জিসিসি চুক্তির অভ্যন্তরীণভাবে ব্যবহৃত প্রথম ঘটনা। সৌদি আরব তার ভূখণ্ডের অভ্যন্তরে অসন্তোষের বিস্তার রোধে উদ্বিগ্ন ছিল।

আরো দেখুন
---------

* বাহরাইনের বৈদেশিক সম্পর্ক
* সৌদি আরবের বৈদেশিক সম্পর্ক

তথ্যসূত্র
---------

1. ↑  Hawley, Caroline. "Gulf states send forces to Bahrain following protests." BBC News. 14 March 2011. Accessed 15 January 2012.
2. ↑  Chick, Kristine. "Saudi troops arrive in Bahrain as protests escalate." The Christian Science Monitor. 14 March 2011. Accessed 15 January 2012.
3. ↑  Quamar, Md. Muddassir. "Managing the Arab Spring: The Saudi Way." Contemporary Review of the Middle East. June 2014. Accessed 20 June 2015.   ওয়েব্যাক মেশিনে আর্কাইভকৃত ১৭ মে ২০১৫ তারিখে
**অসম দিবস** হচ্ছে আহোম সাম্রাজ্যের প্রতিষ্ঠাতা চুকাফার স্মৃতিকল্পে অসমে পালিত উৎসব। ১২২৮ সনের ২ ডিসেম্বর তারিখে চুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেন বলে এই দিনটি চিরস্মরনীয় করে রাখার জন্য অসমে অসম দিবস পালিত হয়। ছৈখোয়া অঞ্চলের ভীমকান্ত বুঢ়াগোহাই নামক এক ব্যক্তির প্রচেষ্টার ফলে অসমে চুকাফা দিবসের সূচনা হয়।

অসম দিবসের উৎপত্তি
------------------

শিল্পীর কল্পনায় চুকাফা
১৯৭২ সনে ছৈখোয়া অঞ্চলের সমাজকর্মী ভীমকান্ত বুঢ়াগোহাই ২ডিসেম্বর তারিখে চুকাফা দিবস উৎযাপনের উদ্দেশ্য বিষয়টি শদিয়ার মৌজাদার ও শদিয়ার আঞ্চলিক ছাত্রসন্থার সহিত আলোচনা করে ও সকলের অণুমতিতে নগাঁওয়ে রাজগড় প্রাথমিক বিদ্যালয়ে চ্যুকাফা দিবস উৎযাপন করেন। ১৯৭৩ সনে একই স্থানে চুকাফা দিবস উৎযাপন করা হয় যদিও ১৯৭৪ সনে ধুমধামের সহিত চুকাফা দিবস উৎযাপিত হয়। ভীমকান্ত বুঢ়াগোহাই ও শদিয়ার মৌজাদার ও ইতিহাসবিদ ভবানন্দ বুঢ়াগোহাইয়ের অনুষ্ঠিত সভায় সরকারী-বেসরকারী সকল শিক্ষা প্রতিষ্ঠান সহযোগ করে। সভাটির উদ্ধোধক ছিলেন অসম সাহিত্য সভার সভাপতি মহেন্দ্র বরা। নির্দিষ্ট বক্তা ছিলেন ড: নগেন শইকীয়া ও সভাপতি ছিলেন লীলা গগৈ। বক্তৃতা প্রসঙ্গে ড: লীলা গগৈ ২ডিসেম্বর তারিখ সরকারি বন্ধ ঘোষণা করার দাবী জানানোর জন্য প্রস্তাব করেন।
১৯৮১ সনে শিবসাগরের চরাইদেউ নামক স্থানে চুকাফা দিবস উৎযাপন করা হয় ও সেই সময় থেকে অনেক কয়েকটি জাতীয় সংগঠন ২ডিসেম্বর তারিখটি চুকাফা দিবস হিসেবে পালন করার জন্য দাবী জানান। ১৯৮৭ সনে ড: লীলা গগৈ, পদ্ম বরকটকী ও ধ্রুবজ্যোতি বরা ১ মার্চের আজির সময় নামক অসমীয়া খবরের কাগজে চুকাফা দিবসের সমন্ধে মন্তব্য তুলে ধরেন। সেই বৎসরে ২ডিসেম্বর তারিখে সরকারী পৃষ্ঠপোষকতায় জজ খেলপথার নামক মাঠে চুকাফা দিবসের আয়োজন করা হয়। সেখানে মুখ্য অতিথি হিসেবে অংশগ্রহণ করা অসমের মুখ্যমন্ত্রী প্রফুল্ল কুমার মহন্ত চুকাফা দিবসকে অসম দিবস হিসেবে সরকারী স্বীকৃতি প্রদান করেন।

চ্যুকাফার আদর্শ
---------------

চীনের য়ুনান প্রদেশের মাওলুং রাজ্যের টাই আহোম ফৈদের যুবরাজ চাওলুং চুকাফা ১২১৫ সনে আঠজন বিজ্ঞ বিষয়া, ৯০০০ জন যুবক-যুবতী, ছেলে-মেয়ে, দুইটি হাতি ও ৩০০টি ঘোড়া নিয়ে ব্রহ্মপুত্র উপত্যকায় যাত্রা করেন ও ১২২৮ সনে সৌমার খণ্ডে প্রবেশ করেন। যুদ্ধ-বিগ্রহ না করেই তিনি ব্রহ্মপুত্রের আশে-পাশে থাকা ছোট ছোট জনগোষ্ঠীকে একত্রিত করে অসম ও অসমীয়া জাতি গঠন করেন। তিনি সকলের সহিত মিত্রতা বজায় রেখে নিজের ভাষা টাই ও নিজের ধর্ম তাও ত্যাগ করে সকল জনগোষ্ঠীর লোকের সহিত সম্পর্ক স্থাপন করে নতুন ভাষা গঠনে অবদান রেখেছিলেন। তার মহৎ আদর্শ গ্রহণ করে আহোমেরা প্রায় ৬০০ বৎসর অসমের রাজত্ব করেছিলেন। চুকাফা প্রথম অসমে ইতিহাস চর্চার পরম্পরা আরম্ভ করেছিলেন।

তথ্যসূত্র
---------

1. 1 2  অসম দিৱস (চ্যুকাফা দিৱস)র উৎপত্তি, হেম গগৈ, অসমীয়া খবর, ২ ডিচেম্বর, ২০১১
2. 1 2  অসমীয়া জাতির পিতৃপুরুষ চাওলুং চ্যুকাফা, আবেদুল চুলতান, অসমীয়া খবর, ২ ডিচেম্বর, ২০১১
অন্য ব্যবহারের জন্য নীল মসজিদ দেখুন।
 **আন-নাসর মসজিদ** ( আরবি: مسجد النصر আন-নাসরের অনুবাদ হল "বিজয় মসজিদ" ) ফিলিস্তিনের নাবলাসে অবস্থিত একটি মসজিদ । এটি ওল্ড সিটি জেলার কেন্দ্রীয় স্কোয়ারে অবস্থিত এবং এটি "নাবলাসের প্রতীক" হিসাবে দানকৃত।  আন-নাসর মসজিদে একটি ফিরোজা গম্বুজ রয়েছে এবং সালাত আদায়ের কক্ষটি মসজিদের দ্বিতীয় তলায় অবস্থিত। 

 অভ্যন্তরীণ দৃশ্য

ইতিহাস
------

মূলত, আন-নাসর একটি বাইজেন্টাইন গির্জা ছিল।  এবং তারপরে টেম্পলাররা একটি ছোট গির্জা নির্মাণ করেছিলেন যা ফি ক্রুসেডার শাসনকালে একটি লাল গম্বুজযুক্ত একটি বৃত্তাকার ভবন দ্বারা গঠিত ছিল। ক্রুসেডাররা ১১৮৭ সালে আইলুবীদের কাছে আইয়ুবীয় রাজবংশকে হারিয়ে মসজিদ চতুর্দশ শতাব্দীতে নাব্লুস মামলুকের হাতে চলে যায়। মামলুক ধর্মযোদ্ধারা মধ্য ক্রুসেডার তিন গির্জা নাভিকে রুপান্তরিত করে আন-নসর মসজিদ হিসাবে।  উসমানীয় সাম্রাজ্য মসজিদ সংলগ্ন একটি সরকারি ভবন নির্মাণ করেছিল। ১৯২৭ সালে নাবলাসে আঘাত হানা একটি ভূমিকম্পের ফলে আন-নাসর ধ্বংস হয়েছিল।

মুহাম্মদ আমিন আল-হুসাইনির নেতৃত্বে সুপ্রিম মুসলিম কাউন্সিল ১৯৩৫ সালের দিকে সম্পূর্ণ ভিন্ন কাঠামোগত নকশা বযবহার করে আন- নাসর মসজিদ নির্মাণ করেছিল।  পুনর্গঠনটি নজরুলের বাসিন্দা শাইখ আমর আরাফাত তত্ত্বাবধান করেছিলেন, যার বংশ - ফিটিয়ানিস - মসজিদের ওয়াকফ সুপারিনটেন্ডেন্টস হিসাবে দায়িত্ব পালন করেছিলেন।  মসজিদের ইমাম *সনাতনভাবে* হানাফী *ফিকহের* ।  ইসলামী ঐতিহ্য অনুযায়ী, আন-নসর মসজিদ সঠিক স্পট যেখানে উপর নির্মিত হয় ইয়াকুব ( জ্যাকব ) এর "রক্তাক্ত জীর্ণ কোট" আনা হয়েছিল ইউসুফ ( জোসেফ তার ছেলেরা দ্বারা)। 

১৯৯৮ সালের ফেব্রুয়ারিতে ইস্রায়েলি সেনা ও ফিলিস্তিনিদের মধ্যে নাবলাসে সহিংসতা ঘটেছিল এবং নাসর মসজিদে ইস্রায়েলি সৈন্যরা ফিলিস্তিনি উপাসকদের সাথে ঝাঁকুনির পরে বহু ফিলিস্তিনি মারা যায়। 

আন-নসর মসজিদ

আরো দেখুন
---------

* নাবলুসের বড় মসজিদ

তথ্যসূত্র
---------

1. ↑  Semplici, Andrea and Boccia, Mario. - Nablus, At the Foot of the Holy Mountain  ওয়েব্যাক মেশিনে আর্কাইভকৃত ৮ জুলাই ২০১৭ তারিখে Med Cooperation, p.17.
2. ↑  Bennet, James. In Nablus's Casbah, Israel tightens the Noose *The New York Times*. 2002-04-08
3. 1 2  Salameh, Khader Ibrahim. *(2001).* The Qurʼān Manuscripts in the Al-Haram Al-Sharif Islamic Museum, Jerusalem *Garnet & Ithaca Press, p.190. আইএসবিএন ১-৮৫৯৬৪-১৩২-৬.*
4. ↑  Neapolis - (Nablus)  ওয়েব্যাক মেশিনে আর্কাইভকৃত ১২ অক্টোবর ২০১৬ তারিখে Studium Biblicum Fransicum - Jerusalem.
5. ↑  Doumani, Beshara. (1995). *Rediscovering Palestine, Merchants and Peasants in Jabal Nablus, 1700-1900 University of California Press.*
6. ↑  Yazbak, Mahmoud. (1997). *Nabulsi Ulama in the Late Ottoman Period, 1864-1914* Cambridge University Press.
7. ↑  Curtis, William E. (1903).*To-day in Syria and Palestine* F.H. Revell Company, p.315.
8. ↑  Clines, Francis X.New Squabbling In Israel Widens 2 Leaders' Split *The New York Times*. 1998-02-13.
**হলুদ কলমি** এক ধরনের লতা জাতীয় সপুষ্পক উদ্ভিদ। এটি *Convolvulacea* পরিবারের লতা। এই ফুলের বৈজ্ঞানিক নাম *Merremia hederacea*। ইংরেজি নাম *Ivy Woodrose*। এই লতার ফুলকে কেউ কেউ **কলাডানা** বলে থাকেন।

হলুদ কলমি ফুল

পাতা
----

পাতা সবুজ, ১-৩ সেমি লম্বা। পাতা দেখেতে পানপাতার মতো।

ফুল
---

ফুল হলুদ বর্ণের। পাপড়ি ৭-১০ সেমি। ফোটে হেমন্ত ঋতুতে। ফুল ফুটলে এই লতাটি সবার দৃষ্টিগোচর হয়। সপ্তাহ দুয়েক লতায় ফুল ধরে। প্রতিদিন সকালে পাপড়ি থেকে নতুন ফুল ফোটে। রোদ বাড়লে ধীরে ধীরে পাপড়ি নেতিয়ে পড়ে।

বংশবিস্তার
----------

বীজের মাধ্যমে এদের বংশবিস্তার ঘটে। এই লতা সাধারণত গ্রামের পতিত জমি ও সড়কের পাশে জন্মে থাকে।

বাংলাদেশে হলুদ কলমি
-------------------

বাংলাদেরশের নারায়ণগঞ্জ, নরসিংদী, গাজীপুরসহ দেশের বিভিন্ন এলাকায় হলুদ কলমি দেখতে পাওয়া যায়। এ ছাড়াও বাংলাদেশে হলুদ কলমির আরো একটি প্রজাতি (বৈজ্ঞানিক নাম *Merremia gemella*) রয়েছে যা বৃহত্তর সিলেট, ঢাকা ও পার্বত্য এলাকায় দেখতে পাওয়া যায়। এদের ফুলের বর্ণ এক হলেও পাতার আকৃতি ভিন্ন।

অন্যান্য তথ্য
-------------

বাহারি লতা হিসেবে হলুদ কলমি বাসা বাড়িতে সৌন্দর্য বর্ধনের জন্য লাগানো যায়।

আরো দেখুন
---------

* কলমি শাক

তথ্যসূত্র
---------

1. 1 2 3 4 5 6  হলুদ কলমি - *দৈনিক প্রথম আলো (২৮ অক্টোবর, ২০১৬)*
**হলি রোজারি চার্চ** ঢাকার তেজগাঁও এলাকার একটি রোমান ক্যাথলিক চার্চ। এটি তেজগাঁও চার্চ নামে পরিচিত এবং একসময় এটি *জপমালা কুইন চার্চ* নামে জনপ্রিয় ছিলো। এই ক্যাথলিক চার্চের অধীনে ১৭,১২০ জন ক্যাথলিক রয়েছে। ফ্রান্সিস কামাল আন্দ্রেয়াস কররায়া এই গির্জার প্রধান যাজক হিসেবে এবং ফ্রান্সিস মিন্টু লরেন্স পলমা, ফ্রান্সিস অ্যান্টনি রিপন ডি' রোজারিও এবং ফ্রান্সিস সনি মার্টিন রদ্রিগেজ সেখানে সহকারী যাজক হিসাবে দায়িত্ব পালন করছেন। প্রতি রবিবার ক্যাথলিকরা রবিবারের মিলনীর জন্য সেখানে সমবেত হয় এবং হাজার হাজার ভক্ত সেখানে যোগ দেয়।

নির্মাণ
-------

পর্তুগিজ অগাস্টিনিয়ান মিশনারিরা ঢাকায় খ্রিস্টধর্মের প্রচলন করেছিল। ১৬৭৭ সালে ঢাকার তেজগাঁওয়ে দ্বিতীয় চার্চটি নির্মিত হয়েছিল। তবে এখন পর্যন্ত টিকে থাকা গির্জাগুলোর মধ্যে এটিই বাংলাদেশের প্রাচীনতম গির্জার উদাহরণ।

সংস্কার
-------

চার্চটি তিনবার সংস্কার করা হয়েছিল। এর মধ্যে প্রথমবার ১৭১৪ সালে, তারপর ১৯৪০ সালে এবং শেষবার ২০০০ সালে সংস্কার করা হয়েছিল।

দেয়ালের প্রস্থ এবং ছাদের অংশগুলোর মধ্যে পার্থক্য থেকে বোঝা যায় যে গির্জার পূর্ব অংশটি পরে নির্মিত হয়েছিল।

তথ্য
----

যাজক
* ফ্রান্সিস কামাল আন্দ্রেয়াস কররায়া, প্রধান যাজক
* ফ্রান্সিস মিন্টু লরেন্স পলমা, সহকারী যাজক
* ফ্রান্সিস অ্যান্টনি রিপন ডি 'রোজারিও, সহকারী যাজক
* ফ্রান্সিস সনি মার্টিন রদ্রিগেজ, সহকারী যাজক

ক্যাথলিক
১৭,১২০ জন (নয়ননগর, উত্তরা, বনানী, মহাখালী এবং ভাটারা সহ)

আরো দেখুন
---------

* উইকিমিডিয়া কমন্সে হলি রোজারি চার্চ সম্পর্কিত মিডিয়া দেখুন।

* বাংলাদেশে খ্রিস্টধর্ম

তথ্যসূত্র
---------

* Mamoon, Muntassir (২০০৩)। *Dhaka Shomogro*। Ananya। আইএসবিএন 9844123690। Mamoon, Muntassir (২০০৩)। *Dhaka Shomogro*। Ananya। আইএসবিএন 9844123690।  Mamoon, Muntassir (২০০৩)। *Dhaka Shomogro*। Ananya। আইএসবিএন 9844123690।
**লাইব্রেরি অব লিভিং ফিলোসফার্স** হলো নির্বাচিত জীবিত দার্শনিকদের উপর প্রকাশিত একটি বুক সিরিজ যা ১৯৩৯ সাল থেকে প্রকাশিত হয়ে আসছে। যুক্তরাষ্ট্রের শিক্ষাবিদ পল আর্থার শিল্প এরূপ একটি গ্রন্থাগার প্রতিষ্ঠার ব্যাপারে প্রথম চিন্তা ভাবনা করেছিলেন এবং তিনি ১৯৮৫ সাল পর্যন্ত এর সম্পাদক ছিলেন। সিরিজটি লুইস এডউইন হান (১৯৮১-২০০১), রান্ডাল অক্সিয়ের (২০০১-২০১৩), এবং ডগলাস অ্যান্ডারসন (২০১৩-২০১৫) ইতোপূর্বে সম্পাদনা করেছেন। বর্তমানে সারাহ বিয়ার্ডসওয়ার্থ (২০১৫-বর্তমান) এর সম্পাদনা করেন। 

প্রতিটি ভলিউম একজন উল্লেখযোগ্য জীবিত দার্শনিকের নামে উৎসর্গ করা হয় যেখানে একটি ইন্টেলেকচুয়াল অটোবায়োগ্রাফি'র পাশাপাশি তার দর্শনের নানা দিক নিয়ে কয়েক ডজন সমসাময়িক দার্শনিকের সমালোচনা, ব্যাখ্যামূলক নিবন্ধ ও তার প্রতিক্রিয়া লিপিবদ্ধ হয়। গ্রন্থাগারটির যাত্রা শুরু হয়েছিল মূলত একজন দার্শনিক যেন জীবিত অবস্থায়ই তার সমালোচকদের সমালোচনার জবাব দিতে পারে এই উদ্দেশ্য বাস্তবায়নের জন্য। সেক্ষেত্রে এর সফলতা প্রশ্নবিদ্ধ হলেও বর্তমানে এটি একটি নির্ভরযোগ্য দার্শনিক সম্পদে পরিণত হয়েছে।

এটি ১৯৪৯ সাল পর্যন্ত নর্থওয়েস্টার্ন ইউনিভার্সিটি, ১৯৫২ থেকে ১৯৫৯ পর্যন্ত টিউডর  পাবলিশিং কোং এবং ১৯৫৯ সালের পর ওপেন কোর্ট থেকে প্রকাশিত হয়। সিরিজটি সাউদার্ন ইলিনয় বিশ্ববিদ্যালয়ের মালিকানায় রয়েছে।

লাইব্রেরির বিষয়গুলি হল:

* জন ডুয়ি (১৯৩৯)
* George Santayana (1940)
* আলফ্রেড নর্থ হোয়াইটহেড (১৯৪১)
* G. E. Moore (1942)
* বারট্রান্ড রাসেল (১৯৪৪)
* Ernst Cassirer (1949)
* আলবার্ট আইনস্টাইন (১৯৪৯)
* সর্বপল্লী রাধাকৃষ্ণণ (১৯৫২)
* Karl Jaspers (1957)
* C. D. Broad (1959)
* রুডলফ কারণাপ (১৯৬৩)
* Martin Buber (1967)
* C. I. Lewis (1968)
* কার্ল পপার (১৯৭৪)
* Brand Blanshard (1980)
* জঁ-পল সার্ত্র্‌ (১৯৮১)
* Gabriel Marcel (1984)
* W. V. Quine (1986)
* Georg Henrik von Wright (1989)
* Charles Hartshorne (1991)
* এ. জে. এয়ার (১৯৯২)
* Paul Ricoeur (1995)
* Paul Weiss (1995)
* Hans-Georg Gadamer (1997)
* Roderick Chisholm (1997)
* P. F. Strawson (1998)
* Donald Davidson (1999)
* হোসেইন নাসর (২০০০)
* Marjorie Grene (2002)
* Jaakko Hintikka (2006)
* Michael Dummett (2007)
* Richard Rorty (2010)
* Arthur Danto (2013)
* Hilary Putnam (2015)
* উমবের্তো একো (২০১৭)

আগামীতে অন্তর্ভুক্ত করা হবে: Martha C. Nussbaum, and Julia Kristeva

তথ্যসূত্র
---------

1. ↑  "Past and Projected Volumes"। Southern Illinois University। ২০১৫। অক্টোবর ১, ২০১৩ তারিখে মূল থেকে আর্কাইভ করা। সংগ্রহের তারিখ মে ৪, ২০১৫।

বহিঃসংযোগ
---------

* Library of Living Philosophers, Open Court
* Library of Living Philosophers  ওয়েব্যাক মেশিনে আর্কাইভকৃত ২ এপ্রিল ২০১৫ তারিখে, Southern Illinois University-Carbondale Department of Philosophy
* Library of Living Philosophers Records, 1938-1981  ওয়েব্যাক মেশিনে আর্কাইভকৃত ৪ মার্চ ২০১৬ তারিখে at Southern Illinois University Carbondale, Special Collections Research Center
প্যারাডাইস পয়েন্ট
 প্যারাডাইস পয়েন্ট
আরব সাগরের **প্যারাডাইস পয়েন্ট** হল পাকিস্তানের সিন্ধুর করাচির একটি সমুদ্র সৈকত। প্যারাডাইস পয়েন্ট হল একটি বেলেপাথরের শিলা যেখানে একটি সময়ে প্রাকৃতিক খিলান ছিল।

সৈকতে পরিবার এবং পর্যটকদের জন্য আকর্ষণ রয়েছে, যার মধ্যে রয়েছে সৈকত ঘোড়া এবং উটে চড়া, বিনোদন পার্ক, রেস্তোরাঁ এবং আরব সাগরে সাঁতার কাটা। প্যারাডাইস পয়েন্ট সৈকতে মৌরিপুর রোড (পূর্বে হকস বে রোড) অথবা করাচি থেকে মোবারক গথ রোডের মাধ্যমে প্রবেশ করা যায়। নাথিয়াগালি সৈকত প্যারাডাইস পয়েন্ট সৈকতের পশ্চিমে অবস্থিত।  

শহরের কাছাকাছি অন্যান্য সৈকতগুলির মধ্যে রয়েছে স্যান্ডস্পিট বিচ, হকস বে এবং ক্লিফটন বিচ ।

করাচি পারমাণবিক বিদ্যুৎ কেন্দ্র
-------------------------------

করাচি পারমাণবিক বিদ্যুৎ কেন্দ্রটি প্যারাডাইস পয়েন্টের কাছে অবস্থিত।

আরো দেখুন
---------

* করাচি পারমাণবিক বিদ্যুৎ কেন্দ্র

তথ্যসূত্র
---------

1. ↑  Shazia Hasan (২২ জুন ২০১৪)। "Beachgoers pay no heed to warnings, bathing ban (at Paradise Point beach)"। *Dawn (newspaper)*। সংগ্রহের তারিখ ২৪ মার্চ ২০২১।
2. ↑  Imtiaz Ali (১৪ মে ২০১৭)। "Four drown during picnic at Karachi's Paradise Point"। *Dawn (newspaper)*। সংগ্রহের তারিখ ২৪ মার্চ ২০২১।
3. ↑  From The Past Pages Of Dawn: 1969: Fifty Years Ago: N-power plant ransacked Dawn (newspaper), Published 21 February 2019, Retrieved 24 March 2021

বহিঃসংযোগ
---------

 উইকিমিডিয়া কমন্সে প্যারাডাইজ পয়েন্ট, পাকিস্তান সম্পর্কিত মিডিয়া দেখুন।